Diskusjon:Hurumlandet

message: I artikkelen slik den nå (15. januar 2020) står, settes nylig sammenslåtte Røyken kommunes nordgrense mot Lier og Asker som grense for Hurumlandet. Syntes dette hørtes rart ut, og har sjekket med en ekspert på Røykens eldre og nyere historie. Han oppgir at de fleste lokalt i Røyken kun vil regne den sørligste delen av gamle Røyken kommune til Hurumlandet. Det store flertall på/i Lahell, Hyggen, Spikkestad, Røyken, Midtbygda, Bødalen, Slemmestad og Nærsnes vil ikke selv si at de kommer fra Hurumlandet. 
Noen vil sikkert mene at grensen går enda lenger sør, ved det smaleste punktet på Hurumhalvøya mellom Grimsrudbukta i vest og Bestonbukta i øst, eller ved den nå utgåtte kommunegrensen mellom Røyken og Hurum. Nøyaktig hvordan folk på/i Sand, Hernes, Gjerdal, Grimsrud, Follestad, Høvik, Båtstø og Åros tenker om dette vet ikke jeg, men å inkludere disse stedene er i hvert fall mindre kontroversielt enn å la det stå som det gjør i dag. 
Legger vi dette til grunn, vil grensen gå på tvers av gamle Røyken i det mindre bebygde beltet sør for disse tettstedene. Fra sør for Hyggen i vest, gjennom Villingstadmarka, over jordbrukslandet og Skiåsen til Ramton i øst. 
Nå kan jeg godt se for meg at noen her vil mene at Hurum er en halvøy, og at det er mindre viktig hva folk som bor i området selv måtte mene. Men hvis man på den måten skulle legge kartet til grunn, vil grensen gå fra Lierstranda/Gullaugbukta til Lenangbukta/Blakstadbogen, slik at både Heggedal, Gullhella, Blakstad og Vollen havner på Hurumlandet. Tror alle skjønner at det ville bli feil, og da blir det nok vanskelig å argumentere godt for at noe annet skulle gjelde for bygdene nord i gamle Røyken kommune. 
Dette ble langt, men jeg tror dette er et viktig spørsmål for å sortere artiklene om geografien i nye Asker kommune. 
--WK (diskusjon) 15. jan. 2020 kl. 18:46 (CET)
replies: text: Kopiert inn fra Diskusjon:Asker:

text: «Se Diskusjon:Hurumlandet. Der inviterte jeg i januar 2020 til en avklaring av hvor Hurumlandets nordlige grense går. Uten respons. I stedet ble det lagt inn kilder til en bokutgivelse fra 1822, som igjen viser til hva som angivelig «gemeenlig» skal ha blitt regnet til Hurumlandet på den tiden. Hvordan dette skulle trumfe folks opplevelse av dette i nåtiden er uklart for meg. Store Norske Leksikon tar ikke stilling til dette i sin artikkel. Som en praktisk løsning vil jeg her inntil videre følge SNLs eksempel, slik at det oppgis at Hurumlandet utgjør den sørlige delen av kommunen – men ikke hvor stor del. Hvis dette er uklart og/eller omstridt, så er det bedre at det ikke er spesifisert. (Eventuelle forsøk på å tukle med dette uten at spørsmålet er avklart her på diskusjonssiden vil bli tilbakestilt.) --WK (diskusjon) 21. des. 2020 kl. 10:29 (CET)»
replies: text: : Det er interessant at du sier at historikeren fra Røyken mente at de fleste i de nordlige områdene i Røyken kun regner de sørlige deler av kommunen til Hurumlandet. Jeg er bosatt i Hurum og jeg har alltid regnet Røyken og Hurum til å utgjøre Hurumlandet. Men dette er som sagt mer en ting som har med identitet å gjøre enn det geografiske landskapet. Jeg så at du var interessert i en fast grense for Hurumlandet og leste en del om eldre landskap samtidig som jeg tok kontakt med fagansvarlig for Asker på SNL angående dette. Landskapet utgjøres av de tidligere sognene Røyken og Hurum som i stor grad gjenspeiler grensene til de tidligere kommune (Små grensejusteringer mellom Røyken og tidligere Asker samt Lier). Grunnen til at de nordre tettstedene i Røyken har mindre tilknytning til en salgs felles Hurumlandsidentitet for Huringer og Røykenbøringer kan være at Hurum (Huðrimar) alltid har siden opprinnelsen av navnet vært en betegnelse på hele området (landskapet) som ble utgjort av de tidligere sognene, men at navnet i mer moderne tid har fått en sterkere tilknytning til Hurum (område utgjort av Hurum kommune t.om. 2019). Dette er fordi Hurum sogn og prestegjeld i middelalderen opprinnelig het Hofs sogn etter kirkestedet Hov, men byttet etter hvert navn til Hurum. Dette er derimot ikke annerledes enn at f.eks. Nedre Eiker nå administrativt sett er en del av Drammen kommune men fortsatt utgjør landskapet Eiker sammen med Øvre Eiker. Muligens Eiker identiteten i Nedre Eiker etter hvert blir svakere ettersom en ny felles Drammensidentitet vokser fram og Nedre Eiker ikke lenger er et administrativt område, men Eiker vil fortsatt være det samme landskapet som fra gammelt av. --Worldlydev (diskusjon) 29. des. 2020 kl. 22:06 (CET)
replies: text: :: Glemte forresten å legge til at jeg har lagd et kart over landskapet Hurumlandet innenfor Asker kommunes grenser: :File:Hurumlandet.svg. Jeg har sendt dette kartet inn til fagansvarlig for Asker på SNL og venter på tilbakemelding slik at bildet kan bli godkjent for artikkelen på SNL om Hurumlandet. Gi det litt tid så burde SNL oppdateres med litt mer konkret avgrensning og kart. Da vil du ha en god og moderne kilde som du kan bruke som referanse for landskapets avgrensing i artikkelen om blant annet Hurumlandet eller Asker.

text: :: Hvis du trenger noen kilder allerede nå (Vet ikke når artikkelen om Hurumlandet på SNL oppdateres) så er artiklene på SNL om de tidligere kommunene Røyken eller Hurum allerede på plass. De nevner at Røyken/Hurum ligger på henholdsvis den nordlige/sørlige delen av Hurumlandet. --Worldlydev (diskusjon) 29. des. 2020 kl. 22:19 (CET)
replies: text: ::: Sjekk ut artikkelen om Hurumlandet på SNL nå. Artikkelen tar stilling til avgrensning av landskapet ved å avklare at Hurumlandet vanligvis er definert til å bestå av omgrådet utgjort av tidligere Røyken og Hurum kommuner. https://snl.no/Hurumlandet --Worldlydev (diskusjon) 30. des. 2020 kl. 15:02 (CET)
Så i mangelen på en god kilde for en påstand så går du bort og får laget en? Du får poeng for kreativitet, pågangsmot og handlekraft, det skal du ha. :-) Men det funker nok heller dårlig for folk i Slemmestad, Bødalen og Hallenskog er jeg redd. 
Har nå gått gjennom litteratur der jeg ville forventet å finne noen form for autorativ bekreftelse på påstanden om at tettstedene nord i Røyken skal inngå i landskapet Hurumlandet. Da antar jeg at Røykens og Hurums herreds-/kommunehistorier er et greit sted å begynne: 
* 
* 
* 
* 
* 
* 
* 
Alle disse bruker begrepet Hurumlandet flere steder, men jeg finner ikke en eneste forekomst i noen av disse som direkte eller indirekte bekrefter dette. 
Nå er det jo som kjent slik at fravær av bevis ikke er bevis på fravær, så jeg har lett videre. Tenkte det var naturlig å se i utgivelser om lokal kystkultur på vestsiden av Indre Oslofjord, og Hurumlandet blir jo nevnt i mange av disse. Men så langt jeg kan se aldri i den betydningen. (Flere bruker tvert i mot begrepet Askerlandet i en utvidet betydning som også dekker kysten ned mot Sætre, men da først og fremst i forbindelse med tidligere tiders jektefart, fjordbåter og dampskipsfart. Flere utgivelser bruker også begrepet Røykenlandet, i litt ulike sammenhenger.) Jeg slutter å lete her, men du må gjerne fortsette. Får vi opp kilder på påstanden om at tettstedene nord i Røyken skal inngå i landskapet Hurumlandet, som er så gode at de oppveier det bildet vi ser her, så kan vi jo skrive om. Inntil videre foreslår jeg at formuleringen i artikkelen om Asker får stå som den står, og at vi i artikkelen om Hurumlandet nøyer oss med å slå fast at den nordlige avgrensningen av Hurumlandet er uklar, men at det i en del sammenhenger omfatter hele tidligere Røyken kommune. 
Det er jo ikke slik at vi her i Wikipedia skal skape orden i universet det det ikke er orden fra før: Er det uorden så er den uordenen en del av den virkeligheten et leksikon skal beskrive. Og da helst uten uten at det gis uforholdsmessig stor plass. Også når det gjelder geografiske begreper. Se for eksempel Vestfjorden (Oslofjorden) --WK (diskusjon) 3. jan. 2021 kl. 11:51 (CET)

text: Helt enig i at man skal skrive om forskjellige tolkninger av geografiske områder hvis det finnes. Høres ut som en veldig god ide og la artikkelen om Asker stå som den er og inkludere Røyken i noen definisjoner av Hurumlandet i denne artikkelen. Det er jo slik at i de eldste definisjonene av Hurumlandet at området og er definert til å bestå av både Røyken og Hurum sogn. Det er også slik at navnet Hurum omfattet hele halvøya før Hofs sogn endret navn til Hurum. Dette er da ikke annerledes enn alle andre ganger en administrativ enhet som en kommune tar i bruk et navn som omfatter et større geografisk område enn enheten selv utgjør (Se Midt-telemark kommune, Ringerike kommune, Indre Østfold kommune, Hadeland regionråd, osv.)

text: Jeg kan lete litt videre etter noen andre kilder som eventuelt inkluderer de nordlige områdene av Røyken i landskapet men tror dette blir vanskelig da dette navnet oppstod lenge før disse tettstedene var av noen spesiell betydelig størrelse. Inntil videre tenker jeg artikkelen er bra slik som du har skrevet den. ;) --Worldlydev (diskusjon) 5. jan. 2021 kl. 21:22 (CET)
thread_title:  Hurumlandets nordlige grense 

message: Hurumlandet er et landskap og en halvøy, og ikke en administrativ enhet. Kan ikke se at kommunesammenslåingen hører hjemme i artikkelen om Hurumlandet. Tenker at dette eventuelt hører hjemme i artiklene om de tre gamle kommunene. Opinionundersøkelsen er dekket i artikkelen om den nye kommunen. Jeg foreslår at dette kapittelet slettes eller flyttes. --WK (diskusjon) 21. des. 2020 kl. 11:35 (CET)
replies: text: Ingen respons, så da tar jeg ut det kapittelet herfra. Legger teksten over i sandkassen til Hurumhistorielag2, i tilfelle Hurumhistorielag2 vil gjenbruke noe av dette i artiklene om de tidligere kommunene Hurum og Røyken. --WK (diskusjon) 19. jan. 2021 kl. 14:57 (CET)
thread_title:  Kommunesammenslåing i 2020 

message: Kan ikke finne dekning for følgende påstand i kilden du har oppgitt: «I Jens Krafts Topographisk-Statistisk Beskrivelse over Kongeriget Norge (1822) regnes Hurum sogn og Røyken sogn for å utgjøre det som «gemeenlig» kalles Hurumlandet.» Har lagt boken inn under litteratur. Hvis du kan si meg hvilken side dette står, så skal jeg legge inn riktig formatert kildehenvisning. Hvis ikke vil jeg slette jeg denne setningen.--WK (diskusjon) 22. okt. 2022 kl. 02:04 (CEST)
replies: text: Da har Bruker:Hurken ført på rett referanse her, og jeg har lenket opp til originalen i nb.no.--WK (diskusjon) 10. nov. 2022 kl. 09:36 (CET)
thread_title:  Belegg for påstanden fra Jens Kraft (1822)